Ο **Πέδρο Μουνίτις Άλβαρεθ** (ισπανικά: *Pedro Munitis Álvarez*) (19 Ιουνίου 1975, Σανταντέρ) είναι Ισπανός πρώην ποδοσφαιριστής, ο οποίος αγωνιζόταν κυρίως ως επιθετικός και νυν προπονητής ποδοσφαίρου της ΚΝ Μπαδαχόθ.

Ήταν ένας από τους κοντύτερους παίκτες της Πριμέρα Ντιβισιόν και ήταν γνωστός για το μαχητικό πνεύμα του. Η επαγγελματική του σταδιοδρομία συνδέθηκε κυρίως με τη Ράθινγκ Σανταντέρ - αγωνίστηκε επίσης για δύο χρόνια στη Ρεάλ Μαδρίτης - και έπαιξε 447 αγώνες σε 17 σεζόν στην Πριμέρα Ντιβισιόν, σημειώνοντας 43 γκολ.

Ήταν διεθνής με την Εθνική Ισπανίας στα τέλη της δεκαετίας του 1990 και στις αρχές της δεκαετίας του 2000 και εκπροσώπησε τη χώρα στο Ευρωπαϊκό Πρωτάθλημα του 2000.

Σταδιοδρομία ως ποδοσφαιριστής
------------------------------

### Συλλογική

Ο Μουνίτις γεννήθηκε στο Σανταντέρ της Κανταβρίας και έπαιξε σε τρεις ξεχωριστές περιόδους για την ομάδα της πατρίδας του, Ράθινγκ Σανταντέρ. Εμφανίστηκε για πρώτη φορά με την πρώτη ομάδα στις 22 Ιανουαρίου 1995, σε μία ισοπαλία με 0-0 εναντίον της Ρεάλ Σοσιεδάδ.

Μετά από έναν δανεισμό στην ΚΝ Μπαδαχόθ (Σεγούντα Ντιβισιόν) και αφού σημείωσε 14 γκολ σε 72 αγώνες πρωταθλήματος με τη Ραθίνγκ από το 1998 έως το 2000, ο Μουνίτις τράβηξε την προσοχή από την Ρεάλ Μαδρίτης, η οποία τον απέκτησε για 6,8 εκατομμύρια £. Χρησιμοποιήθηκε σχετικά λίγες φορές κατά τη διάρκεια των δύο σεζόν του με την ομάδα της πρωτεύουσας, βοηθώντας την στην κατάκτηση ενός πρωταθλήματος και ενός Τσάμπιονς Λιγκ.

Ο Μουνίτις πέρασε τη σεζόν 2002–03 με δανεισμό στη Ράθινγκ Σανταντέρ, όπου σκόραρε (και πανηγύρισε) στην εντός έδρας νίκη με 2-0 εναντίον της Ρεάλ Μαδρίτης στις 19 Οκτωβρίου 2002. Την επόμενη μεταγραφική περίοδο, αποκτήθηκε από τη Ντεπορτίβο δε Λα Κορούνια με ελεύθερη μεταγραφή. Ύστερα από μία φτωχή πρώτη σεζόν, στη συνέχεια θα ήταν ένας από τους σημαντικότερους επιθετικούς της ομάδας της Γαλικίας, όπου επίσης θα χρησιμοποιούταν ως αριστερός πλάγιος μέσος, παρέχοντας ξεκούραση για τον βετεράνο αρχηγό Φραν Γκονθάλεθ και θα ήταν ο αντικαταστάτης του όταν αποσύρθηκε στα τέλη της σεζόν 2004-2005.

Ο Μουνίτις επέστρεψε στη Ράθινγκ τον Ιούλιο του 2006, σχηματίζοντας ένα ενδιαφέρον επιθετικό δίδυμο με τον γιγάντιο Σέρβο Νίκολα Ζίγκιτς στην πρώτη του σεζόν και βοηθώντας την ομάδα να κερδίσει την πρόκριση για πρώτη φορά στα προκριματικά του Κυπέλλου ΟΥΕΦΑ στη δεύτερη σεζόν. Στις 19 Απριλίου 2009, έπαιξε τον 200ο αγώνα του πρωταθλήματος για την ομάδα, εναντίον της Εσπανιόλ.

Τη σεζόν 2009–10, ο 34χρονος Μουνίτις ήταν και πάλι αδιαμφισβήτητος βασικός παίκτης, αλλά δεν κατάφερε να σκοράρει σε 29 εμφανίσεις στο πρωτάθλημα και η σεζόν του τελείωσε κατά τη διάρκεια της εντός έδρας νίκης με 3-1 επί της Εσπανιόλ στις 14 Απριλίου 2010, λόγω τραυματισμού στο γόνατο. Εκείνη τη στιγμή ήταν στη δεύτερη θέση των ασίστ, πίσω μόνο από τον Λιονέλ Μέσι της Μπαρτσελόνα.

Στις 17 Οκτωβρίου 2010, μετά από περισσότερο από ένα χρόνο χωρίς γκολ, ο Μουνίτις σκόραρε με σουτ από τα 30 μέτρα, για το μοναδικό γκολ του εντός έδρας αγώνα εναντίον της Αλμερία. Κατά τη διάρκεια της σεζόν, εμφανίστηκε τακτικά στο βασικό σχήμα, υπό τον Μίγελ Άνχελ Πορτουγάλ και τον διάδοχό του Μαρθελίνο Γκαρθία Τοράλ, όπου ο τελευταίος επέστρεψε στην ομάδα μετά από σχεδόν τρία χρόνια. Την επόμενη σεζόν δεν κατάφερε να σκοράρει σε 32 αγώνες και η Ράθινγκ υποβιβάστηκε στη δεύτερη κατηγορία μετά από μια δεκαετία, με τον παίκτη να ανακοινώνει λίγο μετά την απόφασή του να αποχωρήσει από τον σύλλογο.

### Εθνική ομάδα

Ο Μουνίτις έκανε 21 συμμετοχές για την Ισπανία, σημειώνοντας δύο γκολ. Εκπροσώπησε το έθνος στο Ευρωπαϊκό Πρωτάθλημα του 2000, εμφανιζόμενος ως αλλαγή και σκοράροντας στη νίκη με 4–3 στη φάση ομίλων επί της Γιουγκοσλαβίας και ξεκινώντας βασικός στην ήττα στα προημιτελικά εναντίον της Γαλλίας (1-2).

Το ντεμπούτο του Μουνίτις έγινε στις 27 Μαρτίου 1999 σε προκριματικό του Ευρωπαϊκού Πρωταθλήματος 2000 εναντίον της Αυστρίας, παίζοντας 30 λεπτά στη νίκη με 9-0 στη Βαλένθια.

#### Διεθνή γκολ

| # | Ημερομηνία | Γήπεδο | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- |
| 1. | 18 Αυγούστου 1999 | Στάδιο Πολωνικού Στρατού, Βαρσοβία, Πολωνία |  Πολωνία | 1– **2** | 1–2 | Φιλικός αγώνας |
| 2. | 21 Ιουνίου 2000 | Στάδιο Γιαν Μπρέιντελ, Μπριζ, Βέλγιο |  Γιουγκοσλαβία | 2– **2** | 3–4 | Ευρωπαϊκό Πρωτάθλημα 2000 |

Σταδιοδρομία ως προπονητής
--------------------------

Ακόμα χωρίς να έχει ανακοινώσει τη συνταξιοδότησή του ως ποδοσφαιριστής, ο Μουνίτις ξεκίνησε την προπονητική σταδιοδρομία του, με τον γυναικείο σύλλογο ποδοσφαίρου ΣΝ Ρεοθίν. Το 2014, εντάχθηκε στην Κλουμπ Μπανσαντέρ, αναλαμβάνοντας την ομάδα νέων.

Ο Μουνίτις επέστρεψε στη Ραθίνγκ στις 4 Μαρτίου 2015, όπου ορίστηκε βοηθός προπονητή, μαζί με τον πρώην συμπαίκτη του, Γκονθάλο Κόλσα. Μετά τον υποβιβασμό της, ανέλαβε τα ηνία της ομάδας στη Σεγούντα Ντιβισιόν Β, όπου κέρδισε τον όμιλο, αλλά έφυγε τον Ιούνιο του 2016 μετά τον αποκλεισμό από την Κάδιθ ΚΦ στα πλέι οφ.

Στις 17 Οκτωβρίου 2016, ο Μουνίτις διαδέχθηκε τον Μανόλο Ερέρο ως προπονητής της ΣΝ Πονφερραδίνα η οποία είχε προσφάτως υποβιβαστεί, με τον Κόλσα ως βοηθό του. Απολύθηκε πέντε μήνες αργότερα, με την ομάδα να βρίσκεται στην έκτη θέση στην τρίτη κατηγορία, έχοντας κερδίσει ακριβώς το ένα τρίτο των αγώνων του.

Ο Μουνίτις επέστρεψε σε ομάδα τρίτης κατηγορίας στις 26 Μαρτίου 2018, όταν προσλήφθηκε από την ΟΚΑΜ Μούρθια ΚΦ μέχρι το τέλος της σεζόν. Παρά το γεγονός ότι δεν κατάφερε τον στόχο της θέσης στα πλέι οφ, του δόθηκε άλλο ένα έτος στη δουλειά. Απολύθηκε στις 29 Απριλίου 2019, με την ομάδα να βρίσκεται στη μάχη για τα πλέι οφ με τρεις γύρους να απομένουν, όπου αντικαταστάθηκε από τον Χουάν Μερίνο.

Στις 4 Φεβρουαρίου 2020, ο Μουνίτις διαδέχθηκε τον Μεχντί Ναφτί στη Μπαδαχόθ, στην οποία είχε παίξει πάνω από δύο δεκαετίες πριν.

Διακρίσεις
----------

**Ρεάλ Μαδρίτης**

* Πριμέρα Ντιβισιόν: 2000–01
* ΟΥΕΦΑ Τσάμπιονς Λιγκ: 2001-02

Παραπομπές
----------

1. ↑  (πολλαπλές γλώσσες) *Transfermarkt*. 7864. Ανακτήθηκε στις 9  Οκτωβρίου 2017.
2. ↑  (Ισπανικά) *Argentine Soccer Database*. 52995.
3. ↑  (πολλαπλές γλώσσες) *Transfermarkt*. 39308. Ανακτήθηκε στις 4  Απριλίου 2022.
4. ↑  «Munitis» (στα ισπανικά). El Diario Montañés. Αρχειοθετήθηκε από το πρωτότυπο στις 19 Οκτωβρίου 2013.. Ανακτήθηκε στις 13 Φεβρουαρίου 2014.
5. ↑  Munitis es ya el racinguista con más partidos en Primera (Munitis is already Racing player with more games in *Primera*); Marca, 12 Δεκεμβρίου 2011 (ισπανικά)
6. 1 2  Munitis in "dream move"; BBC Sport, 11 Ιουλίου 2000
7. ↑  Spain round-up: Madrid stumble at Santander; UEFA, 19 Οκτωβρίου 2002
8. ↑  Racing 2 – Real Madrid 0 (2002–03); at YouTube
9. ↑  Munitis makes Depor move; UEFA, 28 Αυγούστου 2003
10. ↑  «Munitis: "Si soy suplente mi rendimiento baja y me perjudica"» (στα Ισπανικά). Libertad Digital. 3 Οκτωβρίου 2003. Ανακτήθηκε στις 30 Οκτωβρίου 2017.
11. ↑  «Munitis y Zigic, pareja letal» (στα Ισπανικά). Diarios de Fútbol. 25 Οκτωβρίου 2006. Αρχειοθετήθηκε από το πρωτότυπο στις 7 Νοεμβρίου 2017. Ανακτήθηκε στις 26 Νοεμβρίου 2015.
12. ↑  «El Racing, sin Zigic ni Munitis, se hunde» (στα ισπανικά). El País. 10 Δεκεμβρίου 2006.. Ανακτήθηκε στις 26 Νοεμβρίου 2015.
13. ↑  «El Racing se mete por primera vez en la UEFA al ganar a Osasuna (1–0)» (στα ισπανικά). 20 minutos. 18 Μαΐου 2008.. Ανακτήθηκε στις 27 Μαρτίου 2014.
14. ↑  «Munitis suma 200 partidos con el Racing en Primera» (στα Ισπανικά). Ράθινγκ Σανταντέρ. 20 Απριλίου 2009. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 3 Μαΐου 2017.
15. ↑  «Triste celebración para Munitis y Luis Fernández» (στα ισπανικά). El Diario Montañés. 20 Απριλίου 2009.. Ανακτήθηκε στις 30 Οκτωβρίου 2017.
16. ↑  Munitis se perderá el resto de la temporada por sufrir una rotura del ligamento lateral interno de su rodilla dercha [*sic*]; Marca, 15 Απριλίου 2010 (ισπανικά)
17. ↑  Munitis es clave en la recuperación del equipo; Diario AS, 19 Ιανουαρίου 2010 (ισπανικά)
18. ↑  Racing Santander 1–0 Almeria Αρχειοθετήθηκε 2012-10-24 στο Wayback Machine.; ESPN Soccernet, 17 Οκτωβρίου 2010
19. ↑  Munitis se despide orgulloso de su carrera racinguista; Ράθινγκ Σανταντέρ, 18 Μαΐου 2012 (ισπανικά)
20. ↑  Spain survive in seven-goal classic; BBC Sport, 21 Ιουνίου 2000
21. ↑  «España vive una noche idílica» (στα ισπανικά). El País. 28 Μαρτίου 1999.. Ανακτήθηκε στις 26 Νοεμβρίου 2015.
22. ↑  Un gol en el minuto final priva a Munitis de un estreno con triunfo en el banquillo (A goal in the last minute deprives Munitis of win in his bench debut); El Diario Montañés, 10 Σεπτεμβρίου 2012 (ισπανικά)
23. ↑  Pedro Munitis dirigirá al Juvenil del Bansander Αρχειοθετήθηκε 2015-03-25 στο Wayback Machine.; Contrameta, 25 Απριλίου 2014 (ισπανικά)
24. ↑  Hoy comienza la quinta era de Pedro Munitis en el Racing; Diario AS, 4 Μαρτίου 2015 (ισπανικά)
25. ↑  «Munitis deja de ser entrenador del Racing» (στα ισπανικά). Marca. 12 Ιουνίου 2016.. Ανακτήθηκε στις 15 Φεβρουαρίου 2019.
26. ↑  «Pedro Munitis, nuevo entrenador de la Ponferradina» (στα ισπανικά). Diario AS. 17 Οκτωβρίου 2016.. Ανακτήθηκε στις 15 Φεβρουαρίου 2019.
27. ↑  «Munitis dimite como entrenador de la Ponferradina» (στα ισπανικά). Diario AS. 19 Μαρτίου 2017.. Ανακτήθηκε στις 15 Φεβρουαρίου 2019.
28. ↑  «El UCAM CF ficha al cántabro Pedro Munitis como entrenador» (στα ισπανικά). La Vanguardia. 26 Μαρτίου 2018.. Ανακτήθηκε στις 15 Φεβρουαρίου 2019.
29. ↑  «Pedro Munitis llega a un acuerdo para seguir en el UCAM Murcia» (στα ισπανικά). La Opinión de Murcia. 13 Ιουνίου 2018.. Ανακτήθηκε στις 15 Φεβρουαρίου 2019.
30. ↑  «Munitis, despedido del UCAM» (στα ισπανικά). Diario AS. 29 Απριλίου 2019.. Ανακτήθηκε στις 16 Αυγούστου 2019.
31. ↑  «Pedro Munitis nuevo entrenador del Badajoz» (στα ισπανικά). Marca. 4 Φεβρουαρίου 2020.. Ανακτήθηκε στις 27 Απριλίου 2020.

Εξωτερικοί σύνδεσμοι
--------------------

* Προφίλ Πέδρο Μουνίτις στο BDFutbol
* Πέδρο Μουνίτις: προφίλ ως προπονητής στο BDFutbol
* Πέδρο Μουνίτις στην ιστοσελίδα National-Football-Teams.com
* (Αγγλικά) Πέδρο Μουνίτις – Επιδόσεις στις διοργανώσεις της FIFA
* Στατιστικά στην εθνική Ισπανίας στο Eu-Football
* (Αγγλικά) Προφίλ Πέδρο Μουνίτις στο Soccerway